Frakkar hafa kallað heim sendiherra sína í Ástralíu og Bandaríkjunum en slíkt er afar óvenjulegt á meðal vinaþjóða. Forseti Frakklands er sagður bálreiður og telja greinendur að heimköllun sendiherra gæti aðeins verið byrjunin.
Jean-Pierre Thebault, French Ambassador to Australia:
"I'm very sad to be forced to leave but there needs to be some reassessment made."
Mér þykir leitt að hafa verið neyddur til þess að fara, sagði sendiherrann í Ástralíu þegar hann yfirgaf sendiráð Frakka í Canberra. Málið snýst um kafbáta. Ástralar höfðu samið við franska fyrirtækið Naval group um kaup á tólf kafbátum. Sá samningur er metinn á yfir 30 milljarða evra. Honum var rift á miðvikudag og skömmu síðar tilkynntu leiðtogar Ástralíu, Bandaríkjanna og Bretlands um Aukus-samkomlagið - varnarbandalag sem meðal annars er ætlað til þess að bregðast við auknum vígbúnaði og umsvifum Kína. Með Aukus-samkomulaginu fá Ástralar aðgang að bandarískri tækni í smíði kjarnorknúinna kafbáta. Bretar hafa nýtt þá tækni frá 1958 en Ástralía eru aðeins annað landið sem fær aðgang að þessari tækni.
Þetta kom illa við Emmanuel Macron forseta Frakklands. Hann er sagður bálreiður, honum finnist hann svikinn og auðmýktur. Stjórnmálaskýrendur segja að heimköllun sendiherra gæti aðeins verið toppurinn á ísjakanum. Ósætti þessara vinaþjóða gæti haft áhrfi á samtarf ríkjanna innan Nato. Frakkland og Bandaríkin hafa verið Bandamenn allt frá því að ríkin undirrituðu sáttmála í Bandaríska frelsisstríðinu 1778. Aldrei áður hefur sendiherra verið kallaður heim vegna ósættis. Þessi óvenjulega ákvörðun er réttlætanleg vegna alvarleika málsins, er haft eftir utanríkisráðherra Frakklands. John Kirby, fjölmiðlafulltrúi varnarmálaráðuneytis Bandaríkjanna, tjáði sig um málið fréttamannafundi í gærkvöld.
John Kirby, Pentagon spokesperson: The Secretary spoke with the French Minister of Defense this morning and I won`t characterize the French side, of course, but it was clear from the discussion that there is still much work to do.
Kirby segir að af samtali varnarmálaráðherra ríkjanna að dæma sé enn langt í land.
Fá fordæmi eru fyrir því að stjórnvöld kalli heim sendiherra frá vinaríki líkt og forseti Frakklands gerði í gær. Hann kallaði heim sendiherrana í Bandaríkjunum og Ástralíu í miðri deilu um kaup á kafbátum. 